W. ten westen /: 12 ditto waeren wy ontrent de Caep Jan Pietersz Reus hadde mettet Jacht fortuijn alhier een bequame water plaets leggende in een baijhevond maer geene ofte seer onbequame anckergront voorde grooste scheepen, wij souden alle de boots met 42 musquessiers aen lant om water te haelen, wij ordoneerden t' Jacht victoria soo dicht onder de wal te loopen als de boots bequamelijck soude connen beschermen, ende Jan pietersz voornt voer mettet Jacht fortuijn noch wat om de suijt, om te vernemen off geen bequame reeda voorde scheepen conste vinden/: 13 ditto was Ick aende water plaets aen lant, wederom als boort comende vont Jan pieters aldaer die niu seyde een seer schoone baeij ontrent 1½ mijl van dese baij gevonden te hebben, om voor groote scheepen te anckeren, daerop den raet ontboden & resolveerden mette vloot daer naer toe te loopen, Jegens avont daer com & setten after eenen gebrooken dorren clippigen houck een cleenhotelingh schoot vant lant op 9 &n 12 vadem schennegront
Martius 1625 een staende poel brack water die wy bevonden hoewel vant geberchte aff compt ) doort overloopen vande sel int suijer mousson brack te wesen wij resolveerde alsoo eenige vande Oloot, water van doen hadden t' strant door te graven, om het staende water in see te losen ende ons dan t daer van te dienen soo wij best soude connen/:— ditto voer Jan Pietersz met alle de schippers met s0o man aen landt om t' selve te ontdecken maer vonden geen Jars water, maer wel Ditto quam Jan Pieters wederom aen boort en verhaelde mij dat den seer bequaem afflopende vars water hadde gevonden waerom gesamentlijck met alle de boots aen lant voeren met een pertij mussquettiers om water tehaelen, aen lant comende vonden van eenige Inwoonders resistenten schietende vijff ofte ses flitsen ofte pulen naer ons doch quetsten godt loff niemant, maer door onse — musquettiers vluchten int geberchte, soo dat wij Innewaerts Van srant aff trocken, vonden daer een tamelijck pleyn- beplant met bannanus bomen suicker riet met ijets anders, daer dese Jnwoonders hunne residentie hielden, maeh apparent soo wi met de Vloot hier quamen de vlucht hebben genomen, wij verbooden wel strengelyck dat niemant niettegenstaende d' jnwoonders ons vyantschap getoont hadden, per Avontuer niet wetende wat natien off spangaenden oft andre wijwaeren, alsoo wy vermoeden dat noijt van onse schepen hier geweest sijn, eenige vrucht bomen ofte aert vruchten souden beschadighten om te sien off sy ons by dien middel hier naermaels vreedtsamer ons water souden toe staen te haelen /.
Aen landt synde metten andre om t' volck in Ordre te houden vernamen seijltiens van suijt op comende laveren, waer om terstont Jan Pietersz Reus mette Schipper vande Fortuijn aen boort souden om mette vrunden advys t Jacht voornt daer naer toe te senden, maer aen boort comende vernamen datter onse 2 Joncken waerden comende op laveren, om welcke oorsaecke als mede om dat het stel was, niemant daer naer toe senden, maer Jegens avont lieven die wederom naer de wal sonder bij ons te comen wij gissen dat sij ons niet gesien hebben ende t'was te stille om bij hun te comen, Water dat wij hier vonden spruijt een halff musquet schoot vant strant wtter aende wt drie aderen, ende maeckt soo een lopent beeckus tot in sel wel soo sturck als inde tafel baij, t' water is oock soo schoon ende lieffelijck ende in sulcken over vloet dat ment nauwelijcx soude verwenschen, alleenlijck datter met laech water wat moeijlijck over eenige effe clippen inde boots Dese Baij worde buden Raet, op d'approbatie van Heer Generael den naem gegeven van Muijsers baij leyt op de hoochte van 16 gra: 18 minuten noorderbreeke: te cragen is/.